55 हजार रुपया वार्षिक आमदनी वाले 54 गांव प्राप्त थे महाजन ठाकुर हरि सिंह बीका को
इस ब्यौरे से हमें यह विदित होता है कि, नौसेरां के हनुवंत सिंह बीदावत, तेजसियोत का जन्म वर्ष 1871 ई. था। इन्हें राज्य से 1000 रुपया अनुमानित वार्षिक आय का एक गांव प्राप्त था और उनसे यह अपेक्षा थी कि वे राज्य को राजस्व के रुप में 316 रुपया, छह आना, छह पैसा राशि जमा कराएंगे। जैमलसर के हनवंत सिंह भाटी, रावत, पूगलिया का जन्म वर्ष 1825 ई. दर्शाते हुए यह बताया गया है कि इन्हें राज्य के द्वारा 8000 रुपया अनुमानित वार्षिक आमदनी के दस गांव प्राप्त थे और इन्हें राज्य को राजस्व के पेटे 1,395 रुपये जमा कराने थे।
महाजन के हरिसिंह बीका, रतनीसिंघोत का जन्म का वर्ष 1876 ई. बताते हुए यह उल्लेख किया गया है कि इन्हें 55 हजार रुपया अनुमानित वार्षिक अामदनी के 54 गांव प्रदान किये गये थे तथा इनसे राजस्व के रुप में 15,257 रुपये की राशि की अपेक्षा की गई थी। सत्तासर के हरिसिंह भाटी, पूगलिया का जन्म वर्ष 1882 ई. दर्शाते हुए यह बताया गया है कि इन्हें 1,700 रुपया अनुमानित वार्षिक आमदनी के चार गांव प्रदान किये गये थे तथा राजस्व के रुप में इनकी देयता शून्य बताई गई थी। सिद्धमुख के हरिसिंह बीका, श्रंगोत के विषय में हमें यह ज्ञात होता है कि इनका जन्म वर्ष 1876 ई. था। इन्हें राज्य की ओर से 15,050 रुपया अनुमानित वार्षिक आय के 20 गांव प्रदान किये गये थे। इसके प्रतिकूल राजस्व पेटे इनकी कर देयता 5251 रुपये दर्शाई गई थी। नान्द्रा के हरिसिंह भाटी, राओतोत के संबंध में इस ब्यौरे से हमें यह पता चलता है कि इनका जन्म वर्ष 1838 ई. के लगभग था। इन्हें राज्य की ओर से 200 रुपया वार्षिक अनुमानित आय का एक गांव प्रदान किया गया था, जिसके प्रतिकूल इनकी राजस्व देयता शून्य निर्धारित की गई थी। बीदासर के हुक्म सिंह बीदावत, केशोदासोत के विषय में इस तालिका से यह विदित होता है कि, इनका जन्म वर्ष 1877 ई. के लगभग था। इन्हें राज्य के द्वारा 25, 385 रुपया अनुमानित वार्षिक आमदनी के 13 गांव प्रदान किये गये थे तथा इनकी राजस्व देयता 5,570 रुपये तय की गई थी। (लगातार)
hin_Deva hin_Deva hin_Deva